[{"text_idx": "#000000", "text": "Amikumu ekhavis pli ol mil novajn uzantojn"}, {"text_idx": "#000001", "text": "La pos\u0302telefona aplikaj\u0302o Amikumu, kiu helpas trovi proksimajn esperantistojn, estis lanc\u0302ita sabate la 22-an de aprilo. Dum la unua tago g\u0302i ekhavis pli ol mil novajn uzantojn."}, {"text_idx": "#000002", "text": "Jen kie en la mondo trovig\u0302as la g\u0302isnunaj uzantoj de Amikumu."}, {"text_idx": "#000003", "text": "Esperantistoj estas la unuaj uzantoj de la nova aplikaj\u0302o, per kiu eblas trovi proksimajn parolantojn de dezirata lingvo por interrilati kun ili rete au\u0306 eksterrete."}, {"text_idx": "#000004", "text": "Monkolekto por evoluigi la aplikaj\u0302on estis lanc\u0302ita en oktobro 2016. Dum kelka tempo 350 esperantistoj dise en la mondo uzis provversion de la programo, kaj la 22-an de aprilo la unua publika versio estis lanc\u0302ita por Android kaj por iPhone."}, {"text_idx": "#000005", "text": "La aplikaj\u0302o nun estas dulingva \u2013 en la angla kaj en Esperanto. Per la unua versio tamen eblas serc\u0302i nur parolantojn de Esperanto. Spite tiun limigon, la aplikaj\u0302o furore ekdisvastig\u0302as."}, {"text_idx": "#000006", "text": "\u2013 G\u0302is nun estas 1.500 uzantoj en Amikumu, kaj la nombro kreskas rapide dum mi tajpas. Ni kredas ke estos pli ol 2.000 uzantoj ene de 24 horoj, rakontas Xu Jie, la merkatikisto de Amikumu."}, {"text_idx": "#000007", "text": "Ne eblas precize scii, kiom da homoj jam els\u0302utis la aplikaj\u0302on, li aldonas."}, {"text_idx": "#000008", "text": "\u2013 Bedau\u0306rinde ni nun ne havas tian statistikon pri els\u0302uto. Sed niaj Amikumu-anoj jam komencis komenti pri nia apo en la ap-vendejoj. Ekzemple, en Google Play, jam 64 uzantoj komentis pri Amikumu. Ni esperas ke se vi s\u0302atos Amikumu, vi nepre komentos pri nia apo en via apo-vendejo."}, {"text_idx": "#000010", "text": "\u2013 Venont-monate Amikumu lau\u0306plane malfermig\u0302os ekster Esperantujo. Ni speciale enfokusig\u0302os pri la plej popularaj lingvoj (krom la angla) en Esperantujo. Kaj ni ankau\u0306 poste tradukos nian apon al kiel eble plej multaj lingvoj poste. Se vi volus helpi, kontaktu min retpos\u0302te!"}, {"text_idx": "#000011", "text": "En la nuna versio uzantoj povas indiki diversajn lingvojn kiujn ili parolas, sed eblas vidi nur la cent plej proksimajn parolantojn de Esperanto. En postaj versioj oni povos elekti serc\u0302i ankau\u0306 parolantojn de aliaj lingvoj, kaj supozeble aldonig\u0302os pliaj manieroj plifajnigi la serc\u0302on."}, {"text_idx": "#000012", "text": "Kiam oni trovis homon kiun oni volas kontakti, eblas fari tion per la enkonstruita tekstmesag\u0302ilo de Amikumu."}, {"text_idx": "#000013", "text": "Alklaku por kunhavigi c\u0302e Twitter(Malfermig\u0302as en nova fenestro)Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)"}, {"text_idx": "#000017", "text": "Precipe rilate al la lasta frazo de la artikolo vin eble interesas la \"Konjektata funkciado de la Applozic-sciigo-servo pri Amikumu-tujmesaghoj\" ( )."}, {"text_idx": "#000019", "text": "Estis mirinde en la unuaj kelkaj horoj post la eklanc\u0302o konstati la aperadon de pli kaj pli da novaj homoj. La listo de 100 plej proksimaj uzantoj antau\u0306e enhavis homojn en aliaj landoj; nun preskau\u0306 c\u0302iuj, kiujn mi povas vidi estas en mia lando, Britio, mem."}, {"text_idx": "#000020", "text": "Jen trafa komento prie de homo, kiu lastatempe lernis per Duolingo kaj kiu log\u0302as en Vankuvero:"}, {"text_idx": "#000023", "text": "Mi jam inters\u0302ang\u0302is mesag\u0302ojn kun kelkaj novoluj kaj arang\u0302is kunveni. Por ili tio estas la unua fojo, ke ili havos la okazon renkonti aliajn Esperanto-parolantojn kaj povi paroli ankau\u0306 kun spertulo. Kaj por ili tiu venis tute senkoste. Dankon al Chuck kaj al la skipo (kiel ankau\u0306 al la financaj kontribuintoj, inkluzive de UEA kaj la Esperanto-Asocio de Britio), ke ili ebligis tion!"}, {"text_idx": "#000024", "text": "Kaj efektive, post 24 horoj, ni havis 1750 membrojn... nun ni havas 2000 jam! ? Ni simple estas plene en g\u0302ojo pro la subteno de la esperantistaro por Amikumu. Dankegon al c\u0302iuj, vi estas mirindegaj!"}, {"text_idx": "#000025", "text": "Kara Chuck, Koran dankon pro via mirinda laboro. Pro AMIKUMU c\u0302iuj esperantistoj facile povas trovi esperantistojn c\u0302irkau\u0306 si. Jam en Koreio pluraj esperantistoj renkontis ne-koreojn, kiuj log\u0302as en Koreio dank\u2019al AMIKUMU. Jen estas unu demando! Kiam oni povas uzi la apon en portebla komputilo? Via, Jungkee"}, {"text_idx": "#000026", "text": "S\u0302ajne g\u0302i ne funkcias sur mia Microsoft (Windows 10) pos\u0302telefono."}, {"text_idx": "#000036", "text": "Amikumu estas nova kaj bela, ec\u0302 esperiga afero \u2014 g\u0302i tial ankorau\u0306 estas tro frue por ke oni volas atenti pri ec\u0302 justaj kritikoj."}, {"text_idx": "#000037", "text": "Prave. Lau\u0306etime tamen (Kp sube), g\u0302usta estas la vorto 'reklamo'. Serioza la demando estis c\u0302u aktuala vicvorto troveblas."}, {"text_idx": "#000038", "text": "reklamo. Alvoko al la publiko per c\u0302iuspecaj rimedoj por lau\u0306di k rekomendi komercaj\u0302on, entreprenon au\u0306 ian aferon (vortaro.net)"}, {"text_idx": "#000043", "text": "\"Amikumu estas nova kaj bela, ec\u0302 esperiga afero \u2014 g\u0302i tial ankorau\u0306 estas tro frue por ke oni volas atenti pri ec\u0302 justaj kritikoj.\""}, {"text_idx": "#000047", "text": "3. La celo de Amikumu tamen estas helpi al homoj lerni lingvojn. Nia laborlingvo estas Esperanto kaj nia komenca klientaro estas esperantistoj. Ne eblas funkciigi komercon nur per esperantista merkato. La komunumo simple estas tro malgranda, do se oni volas komerci esperante, oni certe devas ankau\u0306 trovi alilingvajn klientojn. Tio simple estas la nuntempa realo."}, {"text_idx": "#000048", "text": "4. Ec\u0302 kiam ni estis nur en la beta-fazo kun nur 400 membroj (nun 2.200+), jam homoj trovis nekonatajn esperantistojn per Amikumu kaj renkontig\u0302is en C\u0302engduo (C\u0302inio), Kalifornio (Usono), Katowice (Pollando), Londono (Britio), Manc\u0302estro (Britio), Munkeno (Germanio) kaj Parizo (Francio). Kiaj estas tiuj homoj? C\u0302iuspecaj esperantistoj: junaj kaj maljunaj, komencantoj kaj spertuloj, ktp. Trovu esperantiston kun sag\u0302telefonon kaj rigardu mem kaj vi vidos la 100 plej proksimajn amikumanojn de vi kaj povas mem jug\u0302i kiaj ili estas!"}, {"text_idx": "#000050", "text": "Mi intencis subteni la projekton Amikumu, sed maltrafis la tempolimon (je malpli ol dudek minutoj) por fari tion \ud83d\ude42"}, {"text_idx": "#000051", "text": "Mi ankorau\u0306 pretas aboni al Amikumu \u2014 kaj por subteni g\u0302in, kaj por eviti devigajn reklamojn (ankau\u0306 la privatecajn implikojn). Tamen mi ne trovis porpagan version en la vendejo Google."}, {"text_idx": "#000053", "text": "G\u0302i estos la sama apo, oni simple pagas oran membrecon ene de g\u0302i. Ora membreco haveblos en au\u0306gusto."}, {"text_idx": "#000055", "text": "En la aplikaj\u0302o mankas mapo de enretaj uzantoj. Estus amuze rigardi tian mapon."}, {"text_idx": "#000056", "text": "Eble la opcio igi la apon montri mapon estos en iu venonta versio: ."}, {"text_idx": "#000058", "text": "Interese estas ankau\u0306, ke la amikuma apo ne rekonas landolimojn: Mi vidas multajn polajn e-istojn, kiujn mi ne konas, sed mi ne vidas multajn germanajn e-istojn, kiujn mi ja konas, sed kiuj log\u0302as senteble pli for ol la proksimaj polaj. La amikuma apo nekutime klare elstarigas tiun transliman perspektivon."}, {"text_idx": "#000060", "text": "(Mi scivolas, kion montros la amikuma apo dum mia semajnfina vojag\u0302o al Sau\u0306d-Arabujo.)"}, {"text_idx": "#000063", "text": "Mi ankau\u0306 scivolas pri via sperto en Saud-Arabio. Kiam mi laste kontrolis, ni ankorau\u0306 ne havis membron tie, sed mi tamen scias, ke brazila membro de Amikumu baldau\u0306 vojag\u0302os tien, do eble vi povos renkonti s\u0302in per Amikumu! \ud83d\ude00 (Kaj g\u0302uste *tia* rendevuo tute ne eblis sen Amikumu...)"}, {"text_idx": "#000064", "text": "Krome, ni c\u0302i-momente havas 2997 membrojn, do ni certe atingos 3000 jam hodiau\u0306... mi dau\u0306re miras kaj dankas la komunumon pro g\u0302ia subtenego al ni!"}, {"text_idx": "#000066", "text": "Mi envicig\u0302is al amikuma aplikaj\u0302o kaj provis iomete g\u0302in; tre bona ideo kaj ege bona kaj utila programo, mi pensas. Ja oni atendas la progreson estontan. Gratulojn kaj dankojn."}, {"text_idx": "#000073", "text": "Jubileoj kaj memordatoj en februaro 2023Anna Lo\u0308wenstein: Niaj atingoj kaj malsukcesoj dum 2022UK-108: 772 alig\u0302intoj el 51 landoj"}, {"text_idx": "#000075", "text": "Alig\u0302i al 400 aliaj abonantoj"}]